[{"text_idx": "#000003", "text": "\u201cEA Sports WRC\u201d ilmub novembris"}, {"text_idx": "#000006", "text": "Epic Games langetas eile \u201cFortnite\u2019i\u201d V-Buckside hinda 20%. Selleks, et iOS-i ja Androidi kasutajad samuti soodsamat hinda kasutada saaksid, vo\u0303ttis Epic Games kasutusele uue otsemaksevo\u0303imaluse, vo\u0303imaldades ma\u0308ngijatel ma\u0308ngusisest raha osta va\u0308ljaspool Apple ja Google maksesu\u0308steeme."}, {"text_idx": "#000007", "text": "Loomulikult ei meeldinud selline liigutus Applele ning ei la\u0308inudki va\u0308ga kaua aega kui Apple eemaldas \u201cFortnite\u2019i\u201d App Store\u2019ist, sest oma maksesu\u0308steemi kasutamine rikkuvat App Store\u2019i reegleid. Apple so\u0303nul kehtivad need reeglid ko\u0303ikidele arendajatele ja selle eesma\u0308rgiks on kaitsta Apple kasutajaid."}, {"text_idx": "#000008", "text": "Epic Games aga oli selleks sammuks juba valmis ning koheselt anti sisse kohtuasi Apple vastu."}, {"text_idx": "#000009", "text": "Epic Games has filed legal papers in response to Apple, read more here: "}, {"text_idx": "#000010", "text": "Mo\u0303ni aeg hiljem otsustas \u201cFortnite\u2019i\u201d oma poest eemaldada ka Google, millele Epic Games vastas omapoolse kohtuasjaga Google vastu."}, {"text_idx": "#000011", "text": "Epic Games\u2019i so\u0303nul ei kohtle Apple ko\u0303iki arendajaid vo\u0303rdselt, na\u0308iteks Amazon, Lyft ja mitmed teised populaarsed ettevo\u0303tted vo\u0303ivad kasutada oma maksesu\u0308steemi. Na\u0308iteks Lyfti kaudu taksot tellides vo\u0303i Amazonist midagi tellides ei pea sa Applele 30% maksma."}, {"text_idx": "#000012", "text": "\u201cApple ja Google selgelt tunnistavad, et kolmandate osapoolte maksesu\u0308steemid on turvalised kaupade ja teenuste jaoks,\u201d kirjutab Epic Games oma postituses. \u201cEpicu otsemakse pakub ma\u0308ngijatele ta\u0308pselt samasuguseid maksevo\u0303imalusi nagu need teised rakendused.\u201d"}, {"text_idx": "#000013", "text": "Apple tegemisi on viimase aasta jooksul korduvalt teravalt kritiseeritud ning eskaleerunud teema on osa Apple ja ma\u0308nguto\u0308o\u0308stuse vahelistest probleemidest. Na\u0308iteks na\u0308dal tagasi keeldus Apple iOS-is avaldada xCloudi ja Google Stadia teenuseid, kuna neil pole vo\u0303imalik ko\u0303iki kolmanda osapoole teenuses pakutavaid ma\u0308nge eraldi nimekirja lisada ja kontrollida. Samal ajal Netflixi ja Amazon Video puhul Apple neid tingimusi aga ei no\u0303ua."}, {"text_idx": "#000014", "text": "\u201cMeie kliendid naudivad suurepa\u0308raseid a\u0308ppe ja ma\u0308nge ja me lubame absoluutselt ko\u0303iki ma\u0308nguteenuseid App Store\u2019is va\u0308lja lasta, kui nad ja\u0308rgivad samu juhiseid, mida kohaldatakse ko\u0303ikidele arendajatele, sealhulgas ma\u0308ngude individuaalne esitamine u\u0308levaatamiseks ja nende ilmumine tabelites ja otsingus,\u201d teatas Apple Business Insiderile. Kuigi Apple toonitab, et need reeglid kehtivad ko\u0303igile, siis eespool esitatud na\u0308idete varal ei vasta see siiski to\u0303ele. Oleme pu\u0308u\u0308dnud Applelt selle kohta ka nendepoolset kommentaari saada, kuid seni pole veel ametlikku vastust saanud."}, {"text_idx": "#000015", "text": "\u201cSpace Invaders\u201d sai 45-aastaseks ja sel puhul ilmus uus ma\u0308ng"}, {"text_idx": "#000019", "text": "\u201cGhostwire: Tokyo\u201d saab omale ja\u0308rje"}, {"text_idx": "#000022", "text": "Pikmin 4 \u2013 hobiaedniku ka\u0308siraamat"}, {"text_idx": "#000024", "text": "Jagged Alliance 3 ei ole lumehelbekeste ma\u0308ng"}, {"text_idx": "#000026", "text": "Pakume videoma\u0308ngude uudiseid, arvustusi, podcasti, videoid ja pilte alates 2014. aastast."}]